নাটোর, ১১ জুলাই (শীর্ষ নিউজ ডটকম): নাটোর সদর উপজেলার  হাট লক্ষ্মীপুর এলাকায় তাইজুল ইসলাম (২৩) নামে এক যুবক গলায় ফাঁস দিয়ে আত্নহত্যা করেছে। রোববার রাতে তিনি বাড়ির পার্শ্ববর্তী গোরস্থানের একটি আম গাছে গলায় ফাঁস দিয়ে আত্মহত্যা করেন। নিহত যুবক হাট লক্ষ্মীপুর গ্রামের শফিউদ্দিনের ছেলে। আজ সোমবার সকালে পুলিশ তার লাশ উদ্ধার করে ময়না তদন্তের জন্য নাটোর হাসপাতাল মর্গে প্রেরণ করেছে।  স্থানীয়রা জানায়, তাইজুল ইসলাম বিয়েতে ৭০ হাজার টাকা পায়। ওই টাকা দিয়ে তিনি একটি অটোবাইক কিনতে চাইলে বাবার সাথে বাক-বিতন্ডা হয়। এরই জের ধরে রোববার রাতে তাইজুল রাগ করে বাড়ি থেকে বের হয়ে  যায়। পরে বাড়ির পাশের গোরস্থানের একটি আম গাছে তার ঝুলন্ত লাশ পাওয়া যায়।  নাটোর সদর থানার ভারপ্রাপ্ত কর্মকর্তা আব্দুল্লাহ আল মামুন জানান, প্রাথমিক তদন্তে বিষয়টি আত্মহত্যা বলে প্রমাণিত হয়েছে। নিহতের পরিবারের পক্ষ থেকে একটি ইউডি মামলা দায়েরের প্রস্তুতি চলছে।  (শীর্ষ নিউজ ডটকম/প্রতিনিধি/ডিএইচ/এএইচ/১০.০১ঘ.)